ईरान नए लड़ाकू जेट विमान बनाएगा  
ईरानी रक्षा मंत्री अहमद वाहिदी ने कहा है कि उनका देश नए लड़ाकू जेट विमान बनाने की योजना बना रहा है।
ईरानी रक्षा मंत्री अहमद वाहिदी ने कहा है कि उनका देश नए लड़ाकू जेट विमान बनाने की योजना बना रहा है।  उन्होंने कहा कि अमेरिका द्वारा लगाए गए आर्थिक प्रतिबंधों के बावजूद ईरानी रक्षा उद्योग अच्छी प्रगति कर रहा है।  उन्होंने फारस की खाड़ी में मिशनों को पूरा करने के लिए अगस्त में अपनी नौसेना में एक नई पनडुब्बी को शामिल किए जाने की भी घोषणा की।  आधिकारिक आईआरएनए समाचार एजेंसी ने सोमवार को वाहिदी के हवाले से लिखा है, "यह पनडुब्बी अत्याधुनिक प्रौद्योगिकी सम्पन्न है। यह उन्नत हथियारों वाली और पानी के नीचे सुगमता से कार्यो को अंजाम देने वाली पनडुब्बी है।"